**Cynegeticus**

**Flavius Arrianus &Hist. et Phil.**

"p"."t".1

Τοῦ ’Αρριανοῦ Κυνηγετικοῦ κεϕάλαια.

"p".1.1

α Προοίμιον, ἐν ᾧ καὶ τὰ Ξενοϕῶντι παραλειϕθέντα εἰ-   
 πεῖν ’Αρριανὸς ἐπαγγέλλεται.   
 β ῞Οτι Ξενοϕῶν οὐκ ᾔδει τὰς Κελτικὰς κύνας οὐδὲ τὰς   
 ταύταις ὁμοίας.   
 γ Περὶ Κελτικῶν κυνῶν, καὶ οἷαι τὴν ἰδέαν αὗται.   
 δ Περὶ σημείων, ἀϕ' ὧν δεῖ τὰς ταχείας τεκμαίρεσθαι   
 κύνας καὶ τὸ ἐναντίον.   
 ε Περὶ τῆς τοῦ συγγραϕέως κυνός, ὁποία ποτ' ἦν.   
 ϛ Περὶ χρωμάτων, καὶ ὡς ἂν ἔχωσι ταῦτα ὅτι ἀδιάϕορον.

"p".1.10

ζ Περὶ τῆς γνώμης τῶν κυνῶν, ὁποῖα ταύτης τὰ σημεῖα.   
 η Περὶ τοῦ πῶς διαγνωστέον ἀπὸ τοῦ ἐσθίειν τὴν ποιό-   
 τητα τῶν κυνῶν.   
 θ Περὶ τοῦ μετὰ τίνων καὶ πῶς κοιταστέον τὰς κύνας.   
 ι ῞Οτι ἡ τρῖψις ταῖς κυσὶν ὠϕέλιμος, καὶ πῶς ταύτας   
 δεῖ ἀποτρίβειν.   
 ια ῞Οτι ἄμεινον δεδέσθαι τὰς κύνας ἢ λελυμένας εἶναι.   
 ιβ Περὶ τοῦ ἐπὶ πόσον τῆς ἡμέρας προακτέον τὰς κύνας,   
 καὶ πόσας καὶ ποίας ἐν ταὐτῷ λυτέον.   
 ιγ Περὶ τοῦ ποσάκις δεῖ ἐν χειμῶνι ἢ θέρει σιτεῖσθαι

"p".1.20

τὰς κύνας.   
 ιδ Περὶ τοῦ ποίῳ καιρῷ ἐξακτέον τὰς κύνας ἐπὶ θήραν.   
 ιε Πῶς Κελτοὶ θηρῶσι καὶ πότε.   
 ιϛ Περὶ διαστήματος, ἀϕ' ὅτου δεῖ τῷ λαγῷ ἐπιλύειν   
 τὰς κύνας, καὶ πόσας ταύτας.   
 ιζ Περὶ λαγωῶν, καὶ τίς ἡ τούτων ἀρετή.   
 ιη ῞Οτι τὸ ἀνακαλεῖν ἐν ταῖς θήραις τὰς κύνας ἀγαθὸν   
 ταύταις.   
 ιθ ῞Οτι δεῖ τὴν κύνα καλῶς ἠγωνισμένην καταψῶντα   
 ἐπευϕημεῖν.

"p".1.30

κ ῞Οπως εἰς κυνηγέσιον ἐξιέναι χρὴ τοὺς μὴ τὸ θήραμα   
 οὗ ἐστιν ἐγνωκότας.   
 κα Περὶ τοῦ πῶς θηρῶσι Κελτοί.   
 κβ ῞Οτι οὐ χρὴ ἐπιλύειν κύνας νεογνῷ θηράματι.   
 κγ Πῶς θηρατέον ἐλάϕους ἢ ἄλλο τι μέγιστον.   
 κδ ῞Οπως Λίβυες μεθ' ἵππων αἱροῦσι τὰ μεγάλα θηράματα.   
 κε Περὶ τοῦ ἀϕ' οἵας ἡλικίας δεῖ ἐξάγειν εἰς θήραν τὰς   
 θηλείας κύνας.   
 κϛ Περὶ ἀρρένων κυνῶν, ἀϕ' οἵας ἡλικίας χρεὼν αὐτοὺς   
 ἐπὶ θήραν ἐξάγειν.

"p".1.40

κζ Πῶς ἐπὶ ὀχείαν ἀκτέον τὰς κύνας.   
 κη ῞Οτι, εἴ τις ὁρῴη τὴν μῖξιν τῶν κυνῶν, οὐκ ἐπιτελεῖ-   
 ται γόνιμος.   
 κθ Περὶ καιροῦ πρὸς σκυλακείαν ἐπιτηδείου.   
 λ Πῶς μετὰ τὸ τεκεῖν ἐπαναληπτέον εἰς τὸ ἐξ ἀρχῆς   
 τὸν δρόμον τῶν κυνῶν.   
 λα Περὶ ὧν Ξενοϕῶν ὑπὲρ ἀνατροϕῆς κυνῶν διατάττεται.   
 λβ Διαϕοραὶ ἄρρενος καὶ θηλείας κυνός.   
 λγ ῞Οτι δεῖ τοὺς κυνηγέτας θύειν τῇ ’Αρτέμιδι.   
 λδ Περὶ τοῦ Κελτῶν νόμου καὶ τοῦ ὑπ' αὐτῶν γινομένου

"p".1.50

ἐράνου τῇ ’Αρτέμιδι.   
 λε Παραίνεσις πρὸς τὸ θύειν τοῖς ἐϕόροις τῶν ἐν ἀν-   
 θρώποις ἐπιτηδευμάτων.   
 λϛ ’Εξ ‘Ομήρου μαρτύρια, ὅτι χρὴ θύειν τοῖς τῶν πραγ-   
 μάτων εὑρεταῖς ἐν τῇ τῶνδε μεταχειρίσει.

1."t".1

ΑΡΡΙΑΝΟΥ ΚΥΝΗΓΕΤΙΚΟΣ

1.1.1

Ξενοϕῶντι τῷ Γρύλλου λέλεκται ὅσα ἀγαθὰ ἀνθρώ-   
 ποις ἀπὸ κυνηγεσίων γίγνεται, καὶ οἱ παιδευθέντες ὑπὸ   
 Χείρωνι τὴν παίδευσιν ταύτην ὅπως θεοϕιλεῖς τε ἦσαν   
 καὶ ἔντιμοι ἀνὰ τὴν ‘Ελλάδα, λέλεκται δὲ καὶ καθ' ὅ τι   
 ἔοικεν τῇ πολεμικῇ ἐπιστήμῃ ἡ κυνηγετική, καὶ ἥντινα   
 ἡλικίαν ἔχοντα χρὴ ἐλθεῖν ἐπὶ τὸ ἔργον, καὶ τὸ εἶδος   
 καὶ τὴν γνώμην ποῖόν τινα· καὶ περὶ ἀρκύων δὲ καὶ   
 δικτύων καὶ ἐνοδίων ὁποῖα χρὴ παρασκευάσασθαι, καὶ

1.2.1

πάγας ὅπως ἱστάναι τοῖς θηρίοις ὅσα πάγῃ ἁλωτά. καὶ   
 περὶ λαγωῶν δὲ λέλεκται, ἥτις ἡ ϕύσις αὐτῶν, καὶ ὅπως   
 νέμονται καὶ ὅπου εὐνάζονται, καὶ ὅπως χρὴ μαστεύειν   
 αὐτούς· καὶ περὶ κυνῶν, ὅσαι ἰχνεύειν σοϕαὶ καὶ ὅσαι

1.2.5

πονηραί, καὶ ὅπως ἀπό τε τοῦ εἴδους καὶ τῶν ἔργων

1.3.1

τεκμαίρεσθαι χρὴ ἑκατέρας. ἔστιν δὲ ἃ καὶ περὶ συῶν   
 θήρας λέλεκται καὶ ἐλάϕων καὶ ἄρκτων καὶ λεόντων,

1.4.1

ὅπως σοϕίᾳ καὶ δόλῳ ἁλωτά. ὅσα δὲ ἐλλείπειν μοι δοκεῖ   
 ἐν τῷ λόγῳ, οὐχὶ ἀμελείᾳ ἀλλ' ἀγνοίᾳ τοῦ γένους τῶν   
 κυνῶν τοῦ Κελτικοῦ καὶ τοῦ γένους τῶν ἵππων τοῦ   
 Σκυθικοῦ τε καὶ Λιβυκοῦ, ταῦτα λέξω, ὁμώνυμός τε ὢν   
 αὐτῷ καὶ πόλεως τῆς αὐτῆς καὶ ἀμϕὶ ταὐτὰ ἀπὸ νέου   
 ἐσπουδακώς, κυνηγέσια καὶ στρατηγίαν καὶ σοϕίαν·

1.5.1

ἐπεὶ καὶ αὐτὸς ἐκεῖνος, ἃ Σίμωνι περὶ ἱππικῆς ἐνδεῶς   
 λελεγμένα ἦν, ᾠήθη δεῖν ἀναγράψαι, οὐχὶ ἔριδι τῇ πρὸς   
 Σίμωνα, ἀλλ' ὅτι ὠϕέλιμα ἐς ἀνθρώπους ἐγίγνωσκεν.

2.1.1

ὅτι μὲν δὴ οὐκ ἠπίστατο τὸ γένος τῶν κυνῶν τὸ Κελ-   
 τικόν, δοκῶ ἔγωγε ὡς οὐδὲ τεκμηρίων δεῖ πρὸς αὐτό·   
 ἄγνωστα γὰρ ἦν τὰ ἔθνη τῆς Εὐρώπης ὅσα ταύτῃ ᾤκι-   
 σται, ὅτι μὴ τῆς ’Ιταλίας ὅσα ῞Ελληνες κατέσχον, ἢ ὅσοις

2.2.1

κατ' ἐμπορίαν διὰ θαλάσσης ἐπεμίγνυον. ὡς δὲ οὐδὲ ἄλλο   
 γένος κυνῶν ἐγίγνωσκεν, ὃ ἂν κατὰ ὠκύτητα ἔοικεν τῷ   
 Κελτικῷ, τεκμαίρεσθαι ὑπάρχει ἀπὸ τῶνδε. λέγει γὰρ   
 ὡς ὅσοι ἁλίσκονται λαγωοὶ ὑπὸ κυνῶν, παρὰ ϕύσιν σώ-

2.3.1

ματος ἁλίσκονται ἢ τύχῃ χρησάμενοι. εἰ δέ γε ἠπίστατο   
 τὰς κύνας τὰς Κελτικάς, ταὐτὸν τοῦτο δοκεῖ ἄν μοι ἀπο-   
 ϕήνασθαι περὶ τῶν κυνῶν, ὡς ὁπόσους λαγωοὺς οὐχ   
 αἱροῦσιν κύνες κατὰ πόδας, παρὰ ϕύσιν σώματος οὐχ   
 αἱροῦσιν ἢ τύχῃ χρησάμεναι. ὡς ὅσαι γε ἀγαθαὶ τὸ σῶμα   
 καὶ τὸν θυμὸν γενναῖαι, ταύτας δὲ οὐκ ἄν ποτε διαϕύ-   
 γοι λαγώς, εἰ μή τις δυσχωρία ἐμποδὼν γένοιτο, ἢ   
 ὕλη ἀποκρύψασα, ἢ κατάδυσις τῆς γῆς κοίλη καὶ βα-   
 θεῖα ἀϕελομένη <τοῦ κινδύνου>, ἢ τάϕρος διαδραμεῖν

2.4.1

ἐν τῷ ἀϕανεῖ παρασχοῦσα. ἐνθένδε, οἶμαι, ὅπως μὲν ἐπὶ   
 τὰς ἄρκυς χρὴ ἐπελαύνειν τὸν λαγὼν ἐπεξέρχεται τῷ   
 λόγῳ, καὶ εἰ παραδράμοι τὰς ἄρκυς, ὅπως χρὴ μεταθεῖν   
 αὐτὸν καὶ ἀνευρίσκειν κατὰ τὸ ἴχνος, ἔστε ἁλῶναι ἀπα-

2.5.1

γορεύσαντα ὑπὸ καμάτου. ὅτι δὲ οὐδὲν οὔτε ἀρκύων δεῖ   
 τῷ κύνας ἀγαθὰς κεκτημένῳ οὔτε τοῦ μαστεύειν διαϕυ-   
 γόντα, οὐδαμοῦ τοῦτο ἐδήλωσεν, ἀλλὰ τὴν θήραν ταύ-   
 την μόνην ἐξηγεῖται, ἣν Κᾶρες τε καὶ Κρῆτες <θηρῶσιν>.

3.1.1

θηρῶσιν δὲ [καὶ] Κελτοὶ ἀϕαιροῦντες ἄρκυς, ὅσοι οὐκ   
 ἀπὸ κυνηγεσίων βιοτεύουσιν ἀλλ' αὐτοῦ τοῦ ἐν θήρᾳ κα-   
 λοῦ ἕνεκα· ἔστιν γὰρ καὶ ταύτῃ κυνῶν γένος ἰχνεῦσαι μὲν   
 οὐ μεῖον σοϕὸν ἢ τὸ Καρικὸν καὶ Κρητικόν, τὴν δὲ ἰδέαν

3.2.1

ἀνιαρὸν καὶ θηριῶδες. καὶ αὗται ἰχνεύουσιν ξὺν κλαγγῇ   
 καὶ ὑλαγμῷ, ὁπόσα αἱ Καρικαὶ ἐπικλάζουσαι. ἀλλ' αὗταί   
 γε ἔτι μᾶλλον ἔκϕρονες γίγνονται, ἐπειδὰν αἴσθωνται

3.3.1

ἴχνους· καὶ ἔστιν ὅτε καὶ ἐπὶ ἑώλοις ὑπερλαμπρύνονται.   
 ὥστε ἐμεμψάμην ἔγωγε αὐτῶν τὸ πολὺ τῆς κλαγγῆς καὶ   
 τὸ ὅμοιον ἐπὶ παντὶ ἴχνει καὶ τῷ δρομαίῳ οὐ μεῖον ἢ τῷ

3.4.1

εὐναίῳ. μεταθεῖν δὲ καὶ ἀνευρίσκειν τὸν ὑποκινήσαντα   
 οὔτε τῶν Καρικῶν ϕαυλότεραί εἰσιν οὔτε τῶν Κρητικῶν,   
 ὅτι μὴ κατὰ τὴν ὠκύτητα. ἀγαπητὸν γοῦν εἰ καὶ ἕνα λα-   
 γὼν χειμῶνος ὥρᾳ κατακαίνοιεν· τοσαύτην διατριβὴν ἐς   
 τὸ ἀναπαύεσθαι αὐτῷ παρέχουσιν, εἰ μή τι ἄρα ὑπὸ θο-   
 ρύβου τῶν κυνῶν ἁλοίη ἔκϕρων γενόμενος. καλοῦνται   
 δὲ Σεγούσιαι αἵδε αἱ κύνες, ἀπὸ ἔθνους Κελτικοῦ τὴν   
 ἐπωνυμίαν ἔχουσαι, οὗ πρῶτον, ὥς γέ μοι δοκεῖ, ἔϕυσάν   
 τε καὶ εὐδοκίμησαν.

3.5.1

ἀλλ' ὑπὲρ μὲν τούτων, ὅσα ἄν τις τῷ λόγῳ ἐπεξέλθοι,   
 λελεγμένα ἐρεῖ πρὸς Ξενοϕῶντος τοῦ πάλαι· οὐδὲν   
 γὰρ ἴδιον οὐδὲ διάϕορον ἐν τῷ μαστεύειεν ἢ μεταθεῖν   
 ἐπιδεικνύουσιν, πλήν γε δὴ εἴ τις ἐθέλοι περὶ τῆς ἰδέας   
 αὐτῶν λέγειν, ὡς ἔμοιγε οὐ δοκεῖ ἄξιον ὅτι μὴ αὐτὸ   
 τοῦτο εἰπεῖν μόνον, ὥς εἰσιν δασεῖαι καὶ πονηραὶ ἰδεῖν,   
 καὶ ὅσαι γενναιόταται αὐτῶν, αὗται αἱ πονηρόταται,   
 ὥστε εὐδοκιμεῖ ἐν Κελτοῖς ὁ ἀπεικάσας αὐτὰς τοῖς ἀνὰ   
 τὰς ὁδοὺς πτωχεύουσιν. καὶ γὰρ ϕωνὴ αὐταῖς γοερά τε

3.5.10

καὶ ἐλεεινή ἐστιν, καὶ οὐχ ὡς θυμούμεναι ἄρα πρὸς τὸ   
 θηρίον ἐπικλάζουσιν ἐν τῇ ἰχνείᾳ, ἀλλὰ ὡς οἰκτιζόμεναι

3.6.1

καὶ λιπαροῦσαι. περὶ μὲν δὴ τούτων οὐκ ἄν τις ἀνα-   
 γράψαι μοι δοκεῖ ὅ τι καὶ λόγου ἄξιον.   
 αἱ δὲ ποδώκεις κύνες αἱ Κελτικαὶ καλοῦνται μὲν   
 οὐέρτραγοι ϕωνῇ τῇ Κελτῶν, οὐκ ἀπὸ ἔθνους οὐδενός,   
 καθάπερ αἱ Κρητικαὶ ἢ Καρικαὶ ἢ Λάκαιναι, ἀλλὰ ὡς   
 τῶν Κρητικῶν αἱ διάπονοι ἀπὸ τοῦ ϕιλοπονεῖν καὶ <αἱ>   
 ἰταμαὶ ἀπὸ τοῦ ὀξέος καὶ αἱ μικταὶ ἀπ' ἀμϕοῖν, οὕτω δὲ

3.7.1

καὶ αὗται ἀπὸ τῆς ὠκύτητος. τὴν δὲ ἰδέαν καλόν τι   
 χρῆμά εἰσιν κατά τε τοὺς ὀϕθαλμοὺς αἱ γενναιόταται   
 αὐτῶν καὶ κατὰ τὸ σῶμα ἅπαν καὶ τὴν τρίχα καὶ τὴν   
 χρόαν· οὕτω ταῖς τε ποικίλαις ἐπανθεῖ τὸ ποικίλον, καὶ   
 ὅσαις ἁπλῆ ἡ χρόα ἐστίν, ἀποστίλβει καὶ αὕτη, καὶ   
 ἔστιν ἥδιστον θέαμα ἀνδρὶ θηρευτικῷ.

4.1.1

λέξω δὲ καὶ αὐτός, ἀϕ' οἵων τινῶν χρὴ τεκμαίρεσθαι   
 τὰς ὠκείας τε καὶ γενναίας, καὶ τίσιν αὖ προσέχων τις   
 τὸν νοῦν τὰς ἀγεννεῖς τε καὶ βραδείας ἀποκρίνοι αὐτῶν.

4.2.1

πρῶτα μὲν δὴ μακραὶ ἔστωσαν ἀπὸ κεϕαλῆς ἐπ' οὐ-   
 ράν· ἓν γὰρ οὐδὲν οὕτω τεκμήριον ἐς ὠκύτητά τε καὶ   
 γενναιότητα εὕροις ἂν ἐπιλεγόμενος ταὐτὸν ἐπὶ πάσῃ   
 ἰδέᾳ κυνός, ὡς τὸ μῆκος, καὶ τοὐναντίον τὴν βραχύτητα   
 ἐς τὸ βραδὺ καὶ ἀγεννές. ὥστε ἤδη ἔγωγε εἶδον πολλὰ   
 ἄλλα κακὰ ἐχούσας κύνας, ὅτι δὲ μακραὶ ἐτύγχανον,

4.3.1

ὠκεῖαι ἦσαν καὶ θυμοειδεῖς. καὶ μὴν καὶ αἱ μείζονες εἰ   
 τὰ ἄλλα ὅμοιαι τύχοιεν, κατ' αὐτὸ τὸ μέγεθος εὐϕυέ-   
 στεραι τῶν σμικρῶν. ϕαῦλαι δὲ τῶν μεγάλων, ὅσαι τὰ   
 μέλη ἀπαγεῖς καὶ ἀξύμμετροι· ὥστε ϕαυλότεραι ἂν εἶεν   
 οὕτω γε ἔχουσαι τῶν σμικρῶν, εἰ τὰ ἄλλα κακὰ ἴσα

4.4.1

προσείη αὐταῖς. ἐχέτωσαν δὲ τὰς κεϕαλὰς ἐλαϕρὰς καὶ   
 ἀρθρώδεις· εἰ δὲ γρυπαὶ ἢ σιμαὶ εἶεν, οὐ παρὰ μέγα   
 διοίσει τοῦτο· οὐδ' εἰ τὰ ὑπὸ τοῖς μετώποις ἰνώδη   
 ἔχοιεν, οὐδὲ τοῦτο ἐν μεγάλῳ ποιητέον, ἀλλ' αἱ βαρυ-   
 κέϕαλοι μόναι πονηραί, καὶ ὅσαις παχέα τὰ ῥύγχη καὶ

4.5.1

μὴ ἐς ὀξὺ ἀλλὰ ἀθρόως ἀπολήγοντα. [καὶ αὗται οὖν   
 εὐκέϕαλοι.] τὰ δὲ ὄμματα ἔστω μεγάλα μετέωρα καθαρὰ   
 λαμπρά, ἐκπλήττοντα τὸν θεώμενον. καὶ κράτιστα μὲν   
 τὰ πυρωπὰ καὶ ὑπεραστράπτοντα, οἷα πορδάλεων ἢ λεόν-   
 των ἢ λυγκῶν· δεύτερα ἐπὶ τούτοις τὰ μέλανα, εἰ τύχοι   
 ἀναπεπταμένα τε καὶ γοργὰ ἰδεῖν· τρίτα δὲ τὰ χαροπά·   
 οὐδὲ γὰρ οὐδὲ τὰ χαροπὰ ϕαῦλά ἐστιν, οὐδὲ ϕαύλων   
 κυνῶν ξύμβολα, εἰ καὶ ταῦτα τύχοι καθαρὰ καὶ γοργὰ

5.1.1

ἰδεῖν. ἐπεί τοι ἀνέθρεψα ἐγὼ κύνα χαροπὴν οἵαν χαρο-   
 πωτάτην, καὶ αὕτη ὠκεῖά τε ἦν καὶ ϕιλόπονος καὶ εὔψυ-   
 χος καὶ εὔπους, ὥστε καὶ τέτταρσιν ἤδη ποτὲ λαγωοῖς

5.2.1

ἐϕ' ἡλικίας ἀντήρκεσεν. καὶ τὰ ἄλλα δὲ πραοτάτη τέ   
 ἐστιν (ἔτι γάρ μοι ἦν, ὁπότε ταῦτα ἔγραϕον) καὶ ϕιλαν-   
 θρωποτάτη, καὶ οὔπω πρόσθεν ἄλλη κύων ὡς αὐτὴ οὔτε   
 ἐμὲ ἐπόθησεν οὔτε τὸν ἑταῖρον τὸν ἐμὸν καὶ σύνθηρον   
 τὸν Μέγιλλον. ἐπειδὴ γὰρ τοῦ δρόμου ἀπεπαύσατο, οὐκ ἔτι

5.3.1

ἡμῶν ἢ θατέρου γε ἀπαλλάττεται. ἀλλὰ εἰ μὲν ἐγὼ ἔνδον   
 εἴην, ἅμα ἐμοὶ διατρίβει, καὶ προϊόντα ποι παραπέμπει,   
 καὶ ἐπὶ γυμνάσιον ἰόντι ἐϕομαρτεῖ, καὶ γυμναζομένῳ   
 παρακάθηται, καὶ ἐπανιόντος πρόεισιν, θαμινὰ ἐπιστρε-   
 ϕομένη, ὡς καταμανθάνειν μή πη ἄρα ἐξετράπην τῆς   
 ὁδοῦ· ἰδοῦσα δὲ καὶ ἐπιμειδιάσασα αὖθις αὖ πρόεισιν.

5.4.1

εἰ δὲ ἐπί τι ἔργον πολιτικὸν ἴοιμι, ἣ δὲ τῷ ἑταίρῳ τῷ   
 ἐμῷ ξύνεστιν, καὶ πρὸς ἐκεῖνον τὰ αὐτὰ ταῦτα δρᾷ.   
 ὁπότερος δὲ ἡμῶν κάμνοι τὸ σῶμα, ἐκείνου αὖ οὐκ ἀπαλ-   
 λάσσεται. εἰ δὲ καὶ δι' ὀλίγου χρόνου ἴδοι, ἐπιπηδᾷ ἀτρέ-

5.4.5

μα, ὥσπερ ἀσπαζομένη, καὶ τῷ ἀσπασμῷ ἐπιϕθέγγεται,   
 οἷα ϕιλοϕρονουμένη. καὶ δειπνοῦντι ξυνοῦσα ἐϕάπτεται   
 ἄλλοτε ἄλλῳ τοῖν ποδοῖν, ὑπομιμνήσκουσα ὅτι καὶ αὐτῇ   
 ἄρα μεταδοτέον εἴη τῶν σιτίων. καὶ μὴν πολύϕθογγός   
 ἐστιν, ὡς οὔπω ἐγὼ ἰδεῖν μοι δοκῶ ἄλλην κύνα· καὶ

5.5.1

ὅσων δεῖται τῇ ϕωνῇ σημαίνει. καὶ ὅτι σκυλακευομένη   
 μάστιγι ἐκολάζετο, εἴ τις εἰς τοῦτο ἔτι μάστιγα ὀνομάσειεν,   
 πρόσεισιν τῷ ὀνομάσαντι, καὶ ὑποπτήξασα λιπαρεῖ, καὶ τὸ   
 στόμα ἐϕαρμόζει τῷ στόματι ὡς ϕιλοῦσα, καὶ ἐπιπηδή-   
 σασα ἐκκρέμαται τοῦ αὐχένος, καὶ οὐ πρόσθεν ἀνίησιν

5.6.1

πρὶν τῆς ἀπειλῆς ἀποπαῦσαι τὸν θυμούμενον. ὥστε οὐκ   
 ἂν ὀκνῆσαί μοι δοκῶ καὶ τὸ ὄνομα ἀναγράψαι τῆς κυνός,   
 ὡς καὶ ἐς ὕστερον ἀπολελεῖϕθαι αὐτῆς, ὅτι ἦν ἄρα Ξενο-   
 ϕῶντι τῷ ’Αθηναίῳ κύων, ‘Ορμὴ ὄνομα, ὠκυτάτη τε καὶ   
 σοϕωτάτη καὶ ἱερωτάτη.

5.7.1

ὦτα δὲ μεγάλα ἔστω ταῖς κυσὶν καὶ μαλθακά, ὥστε   
 ὑπὸ μεγέθους καὶ μαλακότητος ἐπικεκλασμένα ϕαίνοιτο·   
 οὕτως ἂν εἴη κράτιστα. οὐ μέντοι ἀλλὰ καὶ εἰ ὀρθὰ εἴη,

5.8.1

οὐ πονηρόν, εἰ μὴ σμικρά τε εἴη καὶ σκληρά. τράχηλος   
 δὲ μακρός τε ἔστω καὶ περιϕερὴς καὶ ὑγρός· ὥστε εἰ   
 ἀντιτείνοις ἀπὸ τῶν δεραίων τὰς κύνας ἐς τοὐπίσω, ἐπι-   
 κλᾶσθαι δοκεῖν τὸν τράχηλον δι' ὑγρότητα καὶ μαλα-

5.9.1

κότητα. στήθη δὲ πλατέα ἀμείνω τῶν στενῶν, καὶ τὰς   
 ὠμοπλάτας διεστώσας ἐχέτωσαν καὶ μὴ ξυμπεπηγυίας   
 ἀλλ' ὡς οἷόν τε λελυμένας ἀπ' ἀλλήλων. σκέλη στρογ-   
 γύλα ὀρθὰ εὐπαγῆ, πλευρὰς γενναίας, ὀσϕὺν πλατεῖαν   
 ἰσχυράν, μὴ σαρκώδη ἀλλὰ νεύροις πεπηγυῖαν. λαγόνας   
 ἀνειμένας, ἰσχία μὴ συνδεδεμένα, κενεῶνας λαγαρούς.   
 οὐρὰς λεπτὰς μακράς, δασείας τὴν τρίχα, ὑγρὰς εὐκαμ-   
 πεῖς, τὸ ἄκρον τῆς οὐρᾶς δασύτερον. ὑποκώλια μακρὰ

5.10.1

εὐπαγῆ. σκέλη δὲ εἰ μὲν τὰ ὀπίσθια ἔχοι μείζω τῶν ἔμ-   
 προσθεν, τὰ ὄρθια ἂν μεταθέοι ἄμεινον· εἰ δὲ τὰ ἔμ-

5.11.1

προσθεν τῶν ὀπισθίων, τὰ κατάντη· εἰ δ' ἴσα εἴη ἄμϕω,   
 τὰ πεδία. ἐπεὶ δὲ χαλεπώτερον ἐν ὀρθίῳ μὴ ἡττηθῆναι   
 λαγώ, ὅτι καὶ ὁ λαγὼς τὰ ὄρθια θεῖ ἄμεινον, ἐκεῖναι   
 δοκοῦσιν γενναιότεραι αἱ κύνες, ὅσαι τὰ ὄπισθεν μείζονα   
 ἔχουσιν τῶν ἔμπροσθεν· πόδες δὲ οἱ περιϕερεῖς καὶ

6.1.1

στερροὶ κράτιστοι. τὰ δὲ χρώματα οὐδὲν διοίσει ὁποῖα   
 ἂν ἔχωσιν, οὐδ' εἰ παντελῶς εἶεν μέλαιναι ἢ πυρραὶ ἢ   
 λευκαί· καὶ οὐδὲ τὸ ἁπλοῦν χρὴ ὑποπτεύειν τῆς χρόας   
 ὡς θηριῶδες· ἀλλὰ τὰ ὄντα ἔστω στιλπνὰ καὶ καθαρά,   
 καὶ ἡ θρίξ, εἴτε οὖν τοῦ δασέος γένους εἴτε τοῦ ψιλοῦ   
 τύχοιεν αἱ κύνες, λεπτὴ ἔστω καὶ πυκνὴ καὶ μαλθακή.

6.2.1

κράτιστοι δὲ ἄρρενες μέν, ὅσοι μεγάλοι τε καὶ εὐπαγεῖς   
 ὄντες ὑπὸ ὑγρότητος θηλείαις ἐοίκασιν· θήλειαι δέ, ὅσαι

6.3.1

διὰ τὸ γενναῖον καὶ μυῶδες τοῦ σώματος ἄρρεσιν. τοῦ   
 μὲν δὴ σώματος ταῦτά τις ἂν δοκεῖ μοι ἐπισκοπῶν ἀπο-   
 χρῶντα τεκμήρια ποιεῖσθαι εἰς γενναιότητα, καὶ τὰ ἐναν-   
 τία τοῦ ἐναντίου.

7.1.1

οὐ μείονα δὲ καὶ ἡ γνώμη τῶν κυνῶν ἐς ἑκάτερα τεκ-   
 μηριοῦσθαι παρέξει τῷ ὡς χρὴ ὁρῶντι. αὐτίκα ὅσαι σκυ-   
 θρωπαὶ κύνες πρὸς ἅπαντας, οὐ γενναῖαι· εἰ δὲ ἔστιν   
 ἃς εὕροις [ἂν] πρὸς μὲν τοὺς ἀγνῶτας χαλεπάς, τῷ δὲ   
 ἀνατρέϕοντι προσϕιλεῖς, [καὶ τοῦτο] ἀγαθὸν μᾶλλον ἢ

7.2.1

κακόν. ἤδη δὲ ἔγνων κύνα, ἥτις οἴκοι μὲν κατηϕὴς ἦν   
 καὶ οὐδενὶ τῶν πλησιαζόντων ἔχαιρεν, ἐπὶ θήραν δὲ   
 ἐξαγομένη ὑπερευϕραίνετο καὶ παντὶ τῷ προσελθόντι   
 προσμειδιῶσα καὶ προσσαίνουσα διεδήλου ὅτι ἀνιᾶται

7.3.1

οἴκοι μένουσα· καὶ τοῦτο ἀγαθόν. κράτισται δὲ αἱ ϕι-   
 λανθρωπόταται καὶ ὅσαις οὐκ ἔστιν ξένον ὄψις ἀνθρώ-   
 που οὐδενός. ὅσαι δὲ ἀνθρώπους δεδίασιν καὶ ὑπὸ ψόϕου   
 ἐκπλήττονται καὶ θορυβώδεις εἰσὶν καὶ ἐπὶ πολλὰ καὶ   
 εἰκῇ κινοῦνται-καὶ ταῦτα ἀλογίστων ἐστὶν καὶ οὐκ   
 ἐμϕρόνων-, καθάπερ ἄνθρωποι εἰ δειλοὶ καὶ ἔκϕρο-   
 νες, οὕτω δὲ καὶ αἱ κύνες αἱ τοιαῦται οὔποτε ἂν εἶεν

7.4.1

γενναῖαι. κακαὶ δὲ καὶ ὅσαι λυθεῖσαι τοῦ δεσμοῦ ἐν χω-   
 ρίῳ οὐκ ἐπανίασιν ἐπὶ τὸν ἄγοντα καλούμεναι, ἀλλ'   
 ἀποσκιρτῶσιν, καὶ ἢν μὲν πράως μετακαλῇς, καταϕρο-   
 νοῦσιν, ἢν δὲ ξὺν ἀπειλῇ, δειμαίνουσαι οὐ προσίασιν.

7.5.1

ἀλλὰ χρὴ ἀποσκιρτήσασαν τὴν κύνα καὶ περιδραμοῦσαν   
 ἐπανιέναι ἐπὶ τὸν κυναγωγόν, εἰ καὶ μὴ καλοίη αὐτός,   
 σημαίνουσαν ὅτι οἵα τε ὑπακούειν, εἰ ἤδη ἐθέλοι· ἔτι   
 δὲ εἰ μὴ λαμβάνοιτο, πάλιν αὖ ἀποσκιρτάτω, καὶ πάλιν

7.6.1

ἐπανίτω. πεπαιδευμέναι δέ, ὅσαι ϕθεγξαμένου τοῦ κυ-   
 ναγωγοῦ ὑποκατακλίνονται, μὴ ὑπὸ δέους, ἀλλὰ ϕιλο-   
 ϕρονούμεναι τὸν τροϕέα καὶ τιμῶσαι, καθάπερ οἱ προσ-   
 κυνοῦντες μέγαν βασιλέα. οὐδὲ τὸ ἵστασθαι δὲ ἐν πεδίῳ   
 λυθεῖσαν κύνα ἀγαθόν, εἰ μὴ πρεσβυτέρα τύχοι· ὄκνον

7.7.1

γὰρ σημαίνει. ταῖς δὲ γενναιοτάταις καὶ ἐπισκύνιον πρόσ-   
 εστιν, καὶ σοβαραὶ ϕαίνονται, καὶ τὸ βάδισμα κοῦϕον   
 καὶ πυκνὸν καὶ ἁβρόν· καὶ μεταβάλλουσι τὰς πλευράς,   
 καὶ τὸν τράχηλον ἀνατείνουσιν, καθάπερ οἱ ἵπποι ἐπει-   
 δὰν λαμπρύνωσιν.

8.1.1

ἐσθίουσιν δὲ αἳ μὲν λάβρως αἳ δὲ κοσμίως, καὶ τὸ

8.2.1

κόσμιον γενναιότερον τοῦ ἀκόσμου. ἀγαθαὶ δὲ ὅσαι μὴ   
 κακόσιτοι, ἀλλ' ἄρτῳ ἢ μάζῃ χαίρουσιν· κράτιστον γὰρ   
 κυνὶ τοῦτο σιτίον, καὶ οὐ δέος μὴ ὑπερεμπλησθείη ἀπ'   
 αὐτοῦ. ἄμεινον δὲ εἰ καὶ ξηρᾷ τῇ τροϕῇ χαίροιεν. εἰ δὲ   
 καὶ ὕδατι καταβρέχοις καὶ τούτῳ χαίροιεν, οὐ κακόν.

8.3.1

καμούσῃ δὲ ἐμβάλλειν ἢ ὕδωρ ἀπὸ κρέως λιπαροῦ, ἢ   
 βοὸς ἧπαρ ἐν σποδιᾷ θερμῇ ϕρύξαντα ἔπειτα τρίψαντα

8.4.1

καθάπερ ἄλϕιτα ἐπιπάττειν. καὶ ταῖς γε σκυλακευομέ-   
 ναις ἀγαθὸν τοῦτο ἐς τὸ πῆξαι τὰ μέλη, ἐπειδὰν ἀπο-   
 παύσωνται τοῦ γάλακτος. τὸ γάλα δὲ σκυλακεῦσαι κρά-   
 τιστον ἐς ἔνατον μῆνα καὶ πορρωτέρω, καὶ καμούσῃ δὲ   
 καὶ μαλακιζομένῃ ἀγαθὸν καὶ πῶμα καὶ σιτίον. <ἀγαθὸν>   
 δὲ καὶ ἡ ἀσιτία καμνούσῃ.

9.1.1

οὐδὲν δὲ οἷον εὐνὴ μαλθακὴ καὶ ἀλλεεινή. κρατίστη   
 δὲ ἡ μετ' ἀνθρώπου, ὅτι καὶ ϕιλάνθρωποι ἀποτελοῦν-   
 ται, καὶ τῷ χρωτὶ τῷ ἀνθρωπίνῳ χαίρουσιν, καὶ ϕιλοῦ-   
 σιν οὐ μεῖον τὸν συγκαθεύδοντα ἢ τὸν τρέϕοντα. κἂν   
 τῶν λυπούντων τὴν κύνα τις αἰσθάνοιτο, ὡς διψώσῃ τε   
 ἐν νυκτὶ ἐπικουρῆσαι καὶ ἐπειγομένῃ ὑπό του τῶν ἀναγ-   
 καίων· γνοίη δ' ἂν καὶ ὅπως ἀνεπαύσατο. εἰ γὰρ ἀγρυ-   
 πνήσειεν, ἐξάγειν ἐπὶ θήραν οὐκ ἀσϕαλές, οὐδ' εἰ ἐπι-   
 στάξειεν θαμινὰ ἐν τῷ ὕπνῳ, οὐδ' εἴ τι ἀπεμέσειεν τῶν

9.2.1

σιτίων· ταῦτα δὲ γνοίη ἂν ὁ συναναπαυόμενος. κακίστη   
 δὲ κοίτη κυνῶν μετὰ κυνῶν, πολὺ πλέον, εἰ καὶ ἐπι-   
 ψαύουσαι ἀλλήλων ἀναπαύοιντο· ὡς ἄνθρωπος μὲν συγ-   
 καθεύδων κυνὶ ἀϕαιρεῖ τοῦ χρωτὸς τὸ ἀνιαρόν, κύνες   
 δὲ ἐν τῷ αὐτῷ ἀναπαυόμεναι ὅ τι περ πονηρὸν τοῦ   
 χρωτὸς τῷ πλησιάζειν τε καὶ ἐκθερμαίνειν ἐπαύξουσιν·   
 ὥστε ψώρας ἐμπίμπλασθαι τὸ πολύ, ὁπότε ἐν ταὐτῷ

9.3.1

ἀναπαύοιντο. δηλοῖ δὲ τὸ αἴτιον καὶ ἡ ὀδμή, ἐπειδὰν   
 εἰσέλθῃς οὗ κύνες πολλαὶ ἀναπαύονται· οὕτως χαλεπή   
 τέ ἐστιν καὶ δριμεῖα.

10.1.1

μέγα δὲ ὄϕελος κυνὶ καὶ τρῖψις τοῦ σώματος παντός,   
 οὐ μεῖον ἢ ἵππῳ· τά τε γὰρ μέλη πῆξαι καὶ ῥῶσαι ἀγαθή,   
 καὶ τὴν τρίχα μαλθακὴν ἐργάζεται καὶ τὴν χρόαν στιλ-   
 πνήν, καὶ τοῦ χρωτὸς ἀποκαθαίρει ὅ τι περ πονηρόν.

10.2.1

τρίβειν δὲ τὰ μὲν νῶτα καὶ τὴν ὀσϕὺν τῇ δεξιᾷ, ὑπο-   
 θέντα τὴν ἀριστερὰν τῇ λαγόνι, ὡς μὴ ἐπιθλιβομένην

10.3.1

ἄνωθεν τὴν κύνα ὀκλάζουσαν κακοπαθεῖν· τὰς δὲ πλευ-   
 ρὰς ἑκατέρᾳ τῇ χειρί, καὶ τοὺς γλουτοὺς μέχρις ἄκρων

10.4.1

ποδῶν, καὶ <τὰς> ὠμοπλάτας ὡσαύτως. ἐπειδὰν δ' ἱκα-   
 νῶς ϕαίνωνται ἔχειν, ἐπαίρειν τῆς οὐρᾶς λαβόμενον καὶ   
 ἀνατείναντα ἀϕιέναι· ἣ δὲ διασείσεταί τε ἀϕεθεῖσα καὶ   
 δήλη ἔσται ὅτι ἠγάπησεν τὸ πραχθέν.

11.1.1

δεδέσθαι δὲ κύνα γενναίαν δι' ἡμέρας, ὥσπερ τι ἄλλο,   
 ἀγαθόν· εἰ δὲ μή, ἀναγώγους ἀποτελεῖσθαι ἀνάγκη, καὶ

11.1.3

εἴ ποτε ἄρα δεσμοῦ δεηθεῖεν, ἀσχάλλουσιν καὶ κλαυθμυ-   
 ρίζονται καὶ ἀπεσθίουσιν τοὺς ἱμάντας, ὥστε σιδήρου   
 δεῖν ἐπ' αὐταῖς, καθάπερ ἐπὶ ἀνθρώποις τοῖς κακούρ-

11.2.1

γοις. καὶ ἐσθίειν δὲ ἀνάγκη λελυμένην κύνα πᾶν τὸ   
 ἐμπεσόν, καὶ τὸ ἀκμαῖον τοῦ δρόμου ἀϕαιρεῖται αὐτῶν   
 ὁ δι' ἡμέρας περίπατος. ἀλλὰ χρὴ τεταγμένα μὲν περι-   
 πατεῖν, τὸ πολὺ δὲ ἀμπαύεσθαι.

12.1.1

προάγειν δὲ τὰς κύνας τοὐλάχιστον τετράκις ἐπὶ τῇ   
 ἡμέρᾳ ἐς ὁμαλὸν χωρίον καὶ καθαρόν. ἐνταῦθα ἀϕιέναι   
 τοῦ δεσμοῦ, τῶν τε ἀναγκαίων ἕνεκα καὶ ἐς τὸ ἀποσκιρ-

12.2.1

τᾶν καὶ διαθεῖν· εἰ δὲ ἀργοῦσαι ἀπὸ θήρας τύχοιεν, καὶ   
 πλεονάκις ταὐτὸ τοῦτο δρᾶν καὶ δύο ἐπιλύειν ἐν τῷ αὐτῷ,   
 ὥστε ἁμιλλωμένας καὶ παιζούσας ὁμοῦ μὲν εὐϕραίνε-

12.3.1

σθαι ὁμοῦ δὲ γυμνάζεσθαι. πολλὰς δὲ μὴ λύειν ἐν   
 ταὐτῷ· ἐμπίπτουσαι γὰρ ἀλλήλαις ἔστιν ὅτε μεγάλα κακὰ

12.4.1

ἐργάζονται. ἀλλὰ μηδὲ σκληρὰν κύνα καὶ πεπηγυῖαν ἅμα   
 τῇ σκυλακευομένῃ λυέτω· βαρεῖα γὰρ αὕτη καὶ ἀνιαρὰ   
 συμϕέρεσθαι, καὶ διώκουσά τε αἱρεῖ καὶ ἀποϕεύγουσα   
 ἀπολείπει εὐμαρῶς, ὥστε ἀθυμεῖν ἀνάγκη τὸ σκυλάκιον

12.5.1

ἐν ἑκατέρῳ μεῖον ϕερόμενον. ἀλλὰ μηδὲ ὅσαι διεχθρεύ-   
 ουσιν ἀλλήλαις, μηδὲ ταύτας λύειν ὁμοῦ, ὡς μὴ λυμαί-   
 νοιντο ἀλλήλας· εἰσὶν γάρ τοι κύνες ἐχθραὶ ἀλλήλαις   
 καὶ ἄλλαι ἄϕιλοι, καθάπερ ἄνθρωποι, καὶ μάλιστα δὴ   
 οἵ τε ἄρρενες τοῖς ἄρρεσιν καὶ αἱ θήλειαι ταῖς θηλείαις,   
 τὸ πολὺ ὑπὸ ϕθόνου. καὶ οὐδὲ τούτων ἀμελῶς χρὴ ἔχειν.

13.1.1

καὶ δὴ χειμῶνος μὲν ὥρᾳ ἅπαξ σιτεῖσθαι τὰς κύνας   
 ὀλίγον πρὸ τῆς ἑσπέρας· ἥ τε γὰρ ἡμέρα βραχεῖα, καὶ   
 χρὴ γεγυμνάσθαι αὐτάς, ὥστε, εἰ δέοι πόρρω τῆς ἡμέρας

13.2.1

διαπονεῖσθαι ἐν θήρᾳ, τοῦ λιμοῦ ἀνέχεσθαι. θέρους δὲ   
 ἀγαθὸν καὶ ὄρθρου ὀλίγον δοῦναι ἐμϕαγεῖν, ὡς μὴ   
 ἀποκναίεσθαι ὑπὸ μήκους· καὶ γὰρ εἰ διψήσειαν, ἀλυ-   
 πότερον ἂν πίνοιεν ἐμϕαγοῦσαι. εἰ δὲ καὶ στέαρ ταρι-

13.3.1

χευόμενον καθείης τῆς κυνός, ἀγαθὸν καὶ τοῦτο. εἰ δὲ   
 μέγα τὸ καῦμα ἐπιϕλέγοι, ᾠὸν ἐμβαλόντα εἰς τὴν χεῖρα   
 καὶ ἀνατείνοντα τῆς κυνὸς τὸ στόμα καθιέναι, ὡς ἀθρόον   
 καταπιεῖν. καὶ τοῦτο σιτίον τε ἱκανὸν ἔσται αὐτῇ, καὶ   
 ἀναψύξει τὸ ἄσθμα, καὶ ἀναπαύσει τὸ δῖψος.

14.1.1

ἐξάγειν δὲ ἐπὶ θήραν ἦρος μὲν καὶ ϕθινοπώρου θα-

14.2.1

μινά· ἀσϕαλέσταται γὰρ αἱ ὧραι αὗται ταῖς κυσί. θέρους   
 δὲ ὀλιγάκις καὶ τὸ πολὺ διαλείποντα, εἰ πνῖγος εἴη· οὐ   
 γὰρ ἀνέχονται καύματος αἱ κύνες, ἀλλὰ πολλαὶ ἤδη διώ-

14.3.1

ξασαι ἀνὰ κράτος ἀπεπνίγησαν ὑπὸ τοῦ ἄσθματος. τού-   
 του δὴ ἕνεκα ϕέρειν χρὴ ᾠὰ τὸν κυνηγέτην, ὥστε, εἰ   
 ὑπερασθμαίνοι ἡ κύων, καθιέναι ἀθρόα· οὐ γάρ ἐστιν   
 ὅ τι μᾶλλον ἀναψύχει τε αὐταῖς τὸ καῦμα καὶ τὸ ἄσθμα

14.4.1

ἀμπαύει. εἰ δὲ πίοι ἀθρόον ὑπερασθμαίνουσα, καὶ τοῦτο   
 οὐκ ἀσϕαλές. τούτων δὴ ἕνεκα χρὴ ϕυλάττεσθαι ἐν καύ-

14.5.1

ματι ἐξάγειν. καὶ χειμῶνος δὲ μὴ ἐξάγειν, εἰ τὸ κρύος   
 τύχοι χαλεπόν, καὶ πολὺ δὴ μάλιστα, εἰ πεπηγυῖα ἡ γῆ   
 τύχοι· ἀποκαίονται γὰρ ἐν τῷ κρυστάλλῳ αἱ κύνες, καὶ   
 τοὺς ὄνυχας ἔστιν αἳ ἀπολλύουσιν, καὶ τὰ νέρθεν τῶν

14.6.1

ποδῶν αὐταῖς ῥήγνυνται. εἰ δὲ εὐψυχότεραι εἶεν, καὶ   
 θραύοιεν ἂν περὶ τῷ κρυστάλλῳ τὰ ὀστᾶ τῶν ποδῶν   
 ἀϕειδῶς θέουσαι. ὁ δὲ λαγὼς κοῦϕός τέ ἐστιν καὶ δα-   
 σεῖς ἔχει τοὺς πόδας καὶ μαλθακούς, ὥστε ἀλύπως θεῖν   
 ἐν τῷ πάγῳ.

15.1.1

χρὴ δὲ ὅστις κύνας ἀγαθὰς ἔχει μήτε ἐγγύθεν ἐπι-   
 λύειν τῷ λαγωῷ μήτε πλείους δυοῖν· καὶ γὰρ εἰ πάνυ   
 ὠκὺς τύχοι καὶ πολλὰς πολλάκις κύνας διαπεϕευγώς,   
 ἀλλά γε ἐξ εὐνῆς ἀνιστάμενον καὶ ξὺν βοῇ τῶν κυνῶν   
 ἐπικειμένων ἐκπλαγῆναι ἀνάγκη καὶ πατάσσειν αὐτῷ τὴν   
 καρδίαν. καὶ ἐν τούτῳ πολλάκις γενναῖοι λαγωοὶ ἀκλεῶς   
 ἀπώλοντο, μηδὲν μήτε δράσαντες μήτε ἐπιδειξάμενοι

15.2.1

μνήμης ἄξιον. ἐᾶν δὴ ὑπεκϕυγεῖν ἀπὸ τῆς εὐνῆς καὶ   
 ἀναθαρρῆσαι. ὃ δέ, εἰ τύχοι δρομικός, ἐπαρεῖ εὐθὺς τὰ   
 ὦτα καὶ μεγάλα ἀπὸ τῆς εὐνῆς πηδήσεται· οἳ δὲ καὶ διαρ-   
 ρίψαντες τὰ μέλη, καθάπερ οἱ σκιρτῶντες, τότε [ἂν]   
 ἀπευθυνοῦσιν τὸν δρόμον. καὶ τότε ἄρα ἐστὶν τὸ θέαμα   
 ἄξιον τῶν πόνων, ὅσους ἐπὶ ταῖς κυσὶν πονεῖν ἀνάγκη.

16.1.1

κράτιστοι δὲ τῶν λαγωῶν οἱ ἐν τοῖς περιϕανέσιν καὶ   
 ἀναπεπταμένοις τὰς εὐνὰς ἔχοντες· ὑπὸ θάρρους γὰρ   
 οὐκ ἀποκρύπτουσιν σϕᾶς, ἀλλὰ προκαλοῦνται, ἐμοὶ δο-

16.2.1

κεῖν, τὰς κύνας. οἱ δὲ αὐτοὶ οὗτοι ἐπειδὰν διώκωνται,   
 οὐκ ἐπὶ τὰς νάπας ϕεύγουσιν οὐδὲ ἐπὶ τὰ ἄλση, εἰ καὶ   
 πάνυ πλησίον τύχοι ὄντα ὥστε εὐμαρῶς ἀϕελέσθαι αὐ-   
 τοὺς τοῦ κινδύνου, ἀλλὰ ἐς τὰ πεδία βιάζονται, ἐρίζον-   
 τες πρὸς τὰς κύνας. καὶ εἰ μὲν βραδεῖαι κύνες ἕποιντο   
 αὐτοῖς, τοσοῦτον ὅσον διώκονται θέουσιν· εἰ δὲ ὠκεῖαι,

16.3.1

ὅση δύναμις. πολλάκις δὲ ἤδη ἐς τὰ πεδία ἐκτραπέντες,   
 εἰ αἴσθοιντο ἐϕομαρτοῦσαν κύνα ἀγαθὴν ὡς ἐπισκιάζε-   
 σθαι ὑπ' αὐτῆς, θαμινὰ ἐν τοῖς ἐξελιγμοῖς διαρρίψαντες   
 αὐτὴν οἳ δὲ τρέπονται αὖ ἐπὶ τὰς νάπας, ἢ εἴ που κατά-

16.4.1

δυσιν γιγνώσκοιεν. καὶ τοῦτο τεκμήριον ποιητέον ὅτι   
 ἐκράτησεν ἡ κύων τοῦ λαγώ· οὐ γάρ τοι ἐπὶ τῷ ἁλῶναι   
 τὸ θηρίον ἐξάγουσιν τὰς κύνας ἀλλὰ ἐς ἀγῶνα δρόμου   
 καὶ ἅμιλλαν οἵ γε τῇ ἀληθείᾳ κυνηγετικοί. καὶ ἀγαπῶ-

16.5.1

σιν εἰ ἐπιτύχοι ὁ λαγὼς τοῦ διασώσοντος, καὶ καταϕυ-   
 γόντα ἐς ἀκάνθας ἔστιν ὅτε ὀλίγας, οἳ δὲ καὶ ἰδόντες   
 ἐπτηχότα καὶ ἀπαγορεύοντα, ἀνακαλοῦσιν τὰς κύνας,   
 μάλιστα δή, εἰ καλῶς διαγωνίσαιντο. ὥστε πολλάκις ἤδη   
 ἔγωγε ἐϕ' ἵππου ἐϕομαρτῶν τῷ δρόμῳ καὶ ἁλόντι ἐπελ-   
 θὼν ζῶντα ἀϕειλόμην, καὶ ἀϕελόμενος καὶ δήσας τὴν   
 κύνα ἀϕῆκα διαϕυγεῖν τὸν λαγών. καὶ εἰ ὕστερος ἀϕι-   
 κόμην ἢ ὥστε διασῶσαι, ἔπαισα τὴν κεϕαλήν, ὅτι ἀντ-

16.6.1

αγωνιστὴν ἄρα ἀγαθὸν ἀπώλεσαν αἱ κύνες. καὶ τούτου   
 μόνου ἕνεκα οὐ ξύμϕημι τῷ ἐμαυτοῦ ὁμωνύμῳ, ἀλλὰ   
 εὑρισκόμενον μὲν ὅστις ἴδοι τὸ θηρίον καὶ διωκόμενον   
 καὶ μεταθεόμενον, ξυγχωρῶ διότι ἐπιλάθοιτο ἂν εἴ του   
 ἐρῴη· ἁλισκόμενον δὲ ἰδεῖν οὔτε ἡδὺ τὸ θέαμα ἀπο-   
 ϕαίνω οὔτε ἐκπληκτικὸν ἀλλ' ἀνιαρὸν μᾶλλον, καὶ οὐκ

16.7.1

ἂν ἐπί γε τούτῳ ἐπιλαθέσθαι ἄν τινα εἴ του ἐρῴη. ἀλλ'   
 ἐκείνῳ γε τῷ Ξενοϕῶντι, οὐκ ἐγνωκότι ὠκείας κύνας,   
 σύγγνωστον εἰ καὶ ἁλισκόμενος λαγὼς μέγα θέαμα ἐϕαί-

16.8.1

νετο. ἐϕομαρτοῦντα δὲ τῷ δρόμῳ ἐπικλάζειν εἰ καὶ μὴ   
 παρακελευσαίμην, οἶδα ὅτι πολλὴ ἀνάγκη· ὥστε κἂν   
 ἄναυδόν τινα ῥῆξαι ϕωνήν, οὐ μεῖον ἤ, ὡς λόγος, τὸν   
 Κροίσου υἱέα.

17.1.1

καὶ τὴν κύνα δὲ ἀνακαλεῖν ἀγαθόν· χαίρουσιν γὰρ   
 τὴν ϕωνὴν τοῦ δεσπότου γνωρίζουσαι, καὶ παραμυθίαν   
 ἴσχουσιν τῶν πόνων τὸ γινώσκειν ὅτι θεατὴς αὐταῖς   
 πάρεστιν καὶ ὅτι οὐ λανθάνουσιν ἀγωνιζόμεναι καλῶς.

17.2.1

καὶ δὴ τὸ ἐν πρώτῳ μὲν δρόμῳ, ὁσάκις ϕίλον, ἀνακαλεῖν   
 οὐ κωλύω· ἐν δευτέρῳ δὲ ἢ τρίτῳ, ὁπότε εἰκὸς διαπεπο-   
 νῆσθαι τὴν κύνα, κωλῦσαι ἄν μοι δοκῶ θαμινὰ ἀνακα-   
 λεῖν αὐτὴν ὀνομαστί, μή ποτε ἄρα ὑπὸ μένους καὶ προ-   
 θυμίας, χαρίζεσθαι τῷ δεσπότῃ θέλουσα, ἔπειτα παρὰ   
 δύναμιν ἐνταθεῖσα ῥήξειέν τι τῶν ἐντός, -πολλαὶ γὰρ   
 ἤδη οὕτω γε κύνες καὶ αἱ γενναιόταται διεϕθάρησαν-

17.3.1

ἀλλὰ τηνικαῦτα ἐϕιέναι διαγωνίζεσθαι ὅπως ἐθέλουσιν·   
 οὐ γάρ τοι οὐδ' ἴσος ἁγὼν λαγωῷ καὶ κυνί· ἀλλ' ὃ μὲν   
 ὅποι βούλεται θεῖ, ἣ δὲ ἄλλῳ ἐϕομαρτεῖ· καὶ ὃ μὲν ἐξε-   
 λίξας τὸν δρόμον καὶ διαρρίψας τὴν κύνα ἵεται τοῦ   
 πρόσω, ἣ δέ, εἰ διαρριϕθείη, πλάζεται, καὶ ἀνάγκη ϕθά-   
 σαντα αὖ μεταθεῖν καὶ ἀναλαβεῖν ὅσον ἐξηνέχθη τοῦ

17.4.1

δρόμου. καὶ αἱ δυσχωρίαι πρὸς τοῦ λαγὼ μᾶλλόν τί   
 εἰσιν ἢ τῆς κυνὸς ὅσα τε τραχέα καὶ οἱ ϕελλεῶνες καὶ   
 τὰ σιμὰ καὶ τὰ ἀνώμαλα, ὅτι κοῦϕός τέ ἐστιν καὶ οἱ   
 πόδες αὐτῷ ὑπὸ δασύτητος οὐ ῥήγνυνται ἐν τοῖς τραχέ-

17.4.5

σιν. καὶ τὸ περὶ ψυχῆς δὲ θεῖν ἀϕαιρεῖται τὴν αἴσθη-   
 σιν τῶν δυσκόλων.

18.1.1

ἔχουσαν δὲ τὴν κύνα ἢ καὶ ἄλλως κρατήσασαν τῷ   
 δρόμῳ καταπηδήσαντα ἀπὸ τοῦ ἵππου καταψᾶν χρὴ ἐπ-   
 ευϕημοῦντα, καὶ τὴν κεϕαλὴν ϕιλεῖν, καὶ τὰ ὦτα ἀπο-   
 τείνειν, καὶ ὀνομαστὶ ἐπιλέγειν "εὖγε ὦ Κιρρά, εὖγε ὦ   
 Βόννα, καλῶς γε ὦ ‘Ορμή," καὶ ὅ τι περ ἄλλο ἑκάστῃ   
 ὄνομα αὐτὸ τοῦτο ἀνακαλοῦντα· χαίρουσιν γὰρ ἐπαινού-

18.2.1

μεναι, καθάπερ τῶν ἀνθρώπων οἱ γενναῖοι. ἣ δὲ εἰ μὴ   
 τύχοι ἀπηγορευκυῖα, πρόσεισιν ἐπιμειδιῶσα καὶ ϕιλο-   
 ϕρονουμένη. ἀγαθὸν δὲ ἐπὶ τούτῳ καὶ καλινδεῖσθαι τὴν   
 κύνα, καθάπερ τοὺς ἵππους ὁρῶμεν· δῆλον γὰρ ὅτι μὴ   
 ἀπηγόρευσεν ὑπὸ τοῦ δρόμου, καὶ ἅμα τὸν κάματον   
 παύει αὐτῶν.

19.1.1

θηρῶσιν δὲ Κελτοί, ὅσοι μὲν πλουτοῦσιν αὐτῶν καὶ   
 τρυϕῶσιν, ἕωθεν ἐκπέμποντες ἐς τὰ χωρία τὰ ὕποπτα   
 τοὺς κατοπτεύσοντας ὅπου τυγχάνει ἀναπαυόμενος λα-   
 γώς· καὶ ἔστιν ὁ ἀγγέλλων, εἰ τύχοι ὀϕθείς, ἢ ὁπόσοι

19.2.1

ἂν τύχωσιν. ἔπειτα ἀϕικόμενοι μεθιᾶσιν τὰς κύνας, ἐξε-

20.1.1

γείραντες τὸ θηρίον, αὐτοὶ δὲ ἐϕ' ἵππων ἕπονται. ὅσοις   
 δὲ οὐκ εἰσὶν οἱ κατοπτεύσοντες, οἳ μὲν αὐτῶν πλείονας   
 συνθήρους συνάγοντες ἐξίασιν ἐϕ' ἵππων, καὶ τὰ ὕποπτα   
 ἐπερχόμενοι, ὅπου ἂν τύχῃ ἐξεγερθεὶς λαγώς, μεθιᾶσιν   
 τὰς κύνας· ὅσοι δὲ ἔτι μᾶλλον αὐτουργοί εἰσιν κυνηγε-   
 σίων, πεζοὶ ἐξίασιν, εἷς δέ τις αὐτοῖς ἐϕ' ἵππου ἐϕο-

20.2.1

μαρτεῖ, καὶ οὗτος διώκειν τέτακται ἅμα ταῖς κυσίν. ἐκ-   
 περιίασιν δὲ ἐπὶ μετώπου ταχθέντες· ἔπειτα ἐπ' εὐθείας   
 προελθόντες ὅσον ξύμμετρον διανῦσαι, ἐπιστρέψαντες αὖ   
 ἀνακάμπτουσιν παρὰ τὰ αὐτὰ διὰ τῶν αὐτῶν, μηδὲν εἰς

20.3.1

δύναμιν παραλείποντες τῶν ὑπόπτων· χρὴ δὲ εἰ πλείους   
 κύνας ἐπάγοιντο, μὴ εἰκῇ τεταγμένους ἰέναι· εἰ γάρ τοι   
 ἐξεγερθείη τῆς εὐνῆς λαγώς, οὐκ ἔστιν ὅστις <ἂν> ἀπό-   
 σχοιτο μὴ οὐκ ἐϕεῖναι τὴν ἑαυτοῦ κύνα, ὃ μὲν ἐπιθυμίᾳ   
 τοῦ θέουσαν ἰδεῖν τὴν αὑτοῦ ἕκαστος, ὃ δέ τις ἐκπλαγεὶς   
 πρὸς τὴν βοὴν καὶ ἔκϕρων γενόμενος, ἁλίσκοιτό τε <ἂν>   
 ἄνευ ἀγῶνος ὁ λαγὼς ὑπὸ θορύβου τῶν κυνῶν καὶ τοῦ

20.4.1

θεάματος ὅ τι περ ὄϕελος ἀπολλύοιτο. ἀλλ' ἄρχοντα   
 χρὴ ἐπιτετάχθαι τῇ θήρᾳ, καὶ οὗτος συνδυαζέτω τὰς   
 κύνας, καὶ ταττέτω ὡς εἰ ταύτῃ πηδήσειεν, σὺ καὶ σὺ   
 ἐπιλύειν, ἄλλος δὲ μὴ λυέτω· εἰ δὲ ταύτῃ αὖ, σὺ καὶ   
 σύ. οἳ δὲ ἐμπεδούντων τὸ ταχθέν.

21.1.1

θηρῶσιν δὲ Κελτοὶ καὶ ἀναμιγνύοντες τοῖς ἰχνευταῖς   
 κυσὶν τὰς ὠκείας. καὶ οἳ μὲν μαστεύουσιν, αὐτοὶ δὲ διί-   
 στανται, μετὰ χεῖρας ἄγοντες τὰς κύνας τὰς ἀγαθάς,   
 οἷπερ μάλιστα εἰκὸς τὸν λαγὼ ἀπευθῦναι τὸν δρόμον,

21.2.1

ὥστε ἐϕιέναι τῶν κυνῶν ὅπως ἄν τῳ προχωρῇ. καὶ εἰσὶν   
 αἱ κύνες αὗται ὅ τι περ αἱ ἄρκυς τῷ Ξενοϕῶντι ἐκείνῳ.   
 ἀλλ' ἄτακτοί γε οὕτως γίγνονται οἱ δρόμοι, καὶ ὁ λαγώς,   
 εἰ καὶ πάνυ ἀγαθὸς ὢν τύχοι, τὸ πολὺ ὑπὸ τῆς κλαγγῆς   
 τῶν κυνῶν ἐκπλήττεται, καὶ εἰ μὴ πρὸ πολλοῦ τύχοι   
 προπηδήσας, ὡς καταστῆναι αὐτῷ τὴν γνώμην, ἁλίσκε-

21.3.1

ται εὐμαρῶς, ἔκϕρων γενόμενος. χρὴ οὖν ὅστις ἐπιλῦσαι   
 κύνα ἀγαθός, μὴ ἐϕιέναι ἔτι θορυβουμένῳ, ἀλλὰ ἐάσαντα   
 ἐξελιχθῆναι τοὺς ἑλιγμοὺς τοὺς πρώτους, οὕτω μεθεῖναι

22.1.1

τὴν κύνα, εἰ μὴ διαϕθεῖραι θέλει τὴν θέαν. νεογνῷ δὲ   
 ἐπιλύειν μὴ θέμις ἔστω, ἀλλὰ χρὴ πειθομένους τῷ ἐμῷ

22.2.1

ὁμωνύμῳ ἀϕιέναι τούτους τῇ θεῷ. ὥστε καὶ τὰς ἰχνευού-   
 σας, εἰ οἷόν τε, πειρατέον ἀνακαλεῖν. κακαὶ δὲ ἀνακλη-   
 θῆναι αὗται καὶ δυσπειθεῖς ὑπὸ λιμοῦ, δειναὶ δὲ καὶ   
 καταϕαγεῖν τὸν ἁλόντα παντελῶς, ὥστε μόλις ἂν ξύλῳ   
 παίων ἀπαλλάξειας αὐτάς.

23.1.1

χρὴ δὲ ἔλαϕον ἤ τι ἄλλο ἐς μέγεθος προῆκον τοσόνδε   
 τόνδε τὸν τρόπον θηρᾶν, ἐϕιέντα τὰς κύνας τὰς γεν-   
 ναίας· μέγα τε γὰρ τὸ θηρίον καὶ θεῖ ἐπὶ πολύ, καὶ   
 διαγωνίσασθαι οὐκ ἀσϕαλές. καὶ ὁ κίνδυνος οὐ σμικρὸς

23.2.1

κύνα ἀγαθὴν ἐλάϕου ἕνεκα διαϕθαρῆναι. ἀλλὰ τὰς ἐλά-   
 ϕους, ἔνθα τὰ πεδία εὐήλατα, ἐν μὲν Μυσοῖς καὶ ἐν   
 Γέταις καὶ ἐν Σκυθίᾳ καὶ ἀνὰ τὴν ’Ιλλυρίδα, ἀϕ' ἵππων   
 τῶν Σκυθικῶν καὶ ’Ιλλυρικῶν διώκουσιν· οὗτοι γὰρ   
 ἐλαύνεσθαι μὲν τὰ πρῶτα οὐκ ἀγαθοί, ἀλλὰ κἂν πάνυ   
 καταϕρονήσειας ἰδὼν παραβάλλοντας ἵππῳ Θετταλῷ ἢ   
 Σικελῷ ἢ Πελοποννησίῳ, διαπονούμενοι δὲ ἐπὶ πᾶν ἀντ-

23.3.1

έχουσιν. καὶ τότε ἂν ἴδοις τὸν μὲν ὠκὺν ἐκεῖνον ἵππον   
 καὶ μέγαν καὶ σοβαρὸν ἀπαγορεύοντα, τὸν δὲ λεπτὸν   
 καὶ ψωραλέον πρῶτα μὲν παραμείβοντα, ἔπειτα ἀπολεί-

23.4.1

ποντα, ἔπειτα ἀπελαύνοντα τὸ θηρίον. ὃ δὲ ἐς τοσοῦτον   
 ἄρα ἀντέχει, ἔστε ἀπαγορεῦσαι τὴν ἔλαϕον. ἀπαγορεύ-   
 σασα δὲ καὶ χανοῦσα ὑπὸ ἀπορίας ἵσταται, καὶ ἔξεστιν   
 ἤδη, εἰ μὲν βούλοιο, ἀκοντίσαι ἐγγύθεν ὡς πεπεδημένην,   
 εἰ δὲ ἐθέλοις, καὶ ζώσῃ βρόχον περιβαλόντα ἄγειν.

24.1.1

ἐν δὲ Λιβύῃ ἀϕ' ἵππων τῶν Λιβυκῶν, οἳ δὴ Νομά-   
 δες καλοῦνται, οἵ τε ἄνδρες αὐτοὶ καὶ οἱ ἵπποι, ἀπὸ   
 τούτων τῶν ἵππων μὴ ὅτι ἐλάϕους αἱροῦσιν ἢ δορκάδας   
 -ταῦτα μὲν γὰρ οὐδὲ διὰ πολλοῦ ἀγῶνος, οὐδὲ ἀγα-   
 θοὶ ἵπποι δοκοῦσιν οἱ τοιοῦτόν τι ἑλόντες-ἀλλὰ καὶ   
 τοὺς ὄνους τοὺς ἀγρίους, οἳ δὴ ὠκύτητι διαϕέροντές

24.2.1

εἰσιν καὶ τῷ ἐπὶ μήκιστον ἀντέχειν θέοντες. ὁπότε γοῦν   
 ἐπὶ μέγαν βασιλέα ἤλαυνον οἱ ἅμα Κύρῳ τῷ Δαρείου   
 ῞Ελληνες, οἷς καὶ Ξενοϕῶν συνεστράτευσεν, λέγει Ξε-   
 νοϕῶν, οὗ τὰ πεδία τὰ ’Αραβίων ἐξήνυον, ἀγέλας προ-   
 ϕαίνεσθαι τῶν ὄνων τῶν ἀγρίων, καὶ ὑπὸ ἑνὸς μὲν   
 ἱππέως μήποτε ἁλῶναι ὄνον ἄγριον, διισταμένους δὲ   
 ἄλλους ἐπ' ἄλλοις ἐλαύνειν, τοὺς δὲ πολλοῖς ἀντισχόν-   
 τας τελευτῶντας ἤδη ἀπαγορεύειν ὑπὸ καμάτου· οὕτως   
 ἄρα καὶ Κύρῳ τῷ μεγάλου μὲν βασιλέως παιδί, μεγάλου

24.2.10

δὲ βασιλέως ἀδελϕῷ, οὐκ ἀγαθοὶ διώκειν ἵπποι ἦσαν.

24.3.1

Λιβύων δὲ παῖδες ὀκταέτεις ἔστιν οἳ αὐτῶν, οἳ δὲ οὐ   
 πολλῷ πρεσβύτεροι, ἐπὶ γυμνῶν τῶν ἵππων ἐλαύνουσιν,   
 ῥάβδῳ χρώμενοι ἐπ' αὐτοῖς ὅσα ῞Ελληνες χαλινῷ, καὶ   
 ἐς τοσοῦτον ἄρα ἐϕομαρτοῦσιν τοῖς ὄνοις τοῖς ἀγρίοις   
 ὥστε τελευτῶντες βρόχον περιβάλλοντες τῷ θηρίῳ ἄγου-

24.4.1

σιν αὐτόν· ὃ δὲ ἕπεται ἡττημένος. οὕτω τοι θηρῶσιν   
 ὅσοις κύνες τε ἀγαθαὶ καὶ ἵπποι, οὐ πάγαις οὐδὲ ἄρκυ-   
 σιν οὐδὲ βρόχοις οὐδὲ ἁπλῶς δόλοις καὶ σοϕίσμασιν   
 ἐξαπατῶντες τὰ θηρία, ἀλλὰ ἐκ τοῦ εὐθέος διαγωνιζό-

24.5.1

μενοι. καὶ ἔστιν τὰ θεάματα, ἐμοὶ δοκεῖν, οὐδέν τι ἐκεί-   
 νοις παραπλήσια, ἀλλὰ τὰ μὲν λῃστείᾳ ἢ κλοπῇ ἔοικεν,   
 τὰ δὲ πολέμῳ τῷ ἀνὰ κράτος διαπολεμουμένῳ· καὶ οἳ   
 μὲν ὡς πειραταὶ λάθρᾳ ἐπιπλέοντες προσϕέρονται πρὸς   
 τὰ θηρία, οἳ δέ, καθάπερ ’Αθηναῖοι Μήδων ἐκράτησαν   
 ναυμαχίᾳ περὶ ’Αρτεμίσιον ἢ περὶ Σαλαμῖνα καὶ Ψυττά-   
 λειαν ἢ αὖθις περὶ Κύπρον, οὕτω δὲ καὶ οὗτοι τῶν θη-   
 ρίων ἐκ τοῦ ἐμϕανοῦς κρατοῦσιν.

25.1.1

κυνὸς ἡλικία ἐς τὸ θεῖν· θήλειαν μὲν μετὰ μῆνα ἑνδέ-   
 κατον ἐξάγειν ἐπὶ θήραν, πρόσθεν δὲ ἔτι ἀπὸ δεκάτου   
 μηνός, εἰ εὐπαγὴς τύχοι καὶ μὴ ὑγρομελής, λαγὼ ἀπὸ   
 χειρὸς ἀϕιέναι ἐν χωρίῳ περιϕανεῖ, καὶ τὴν μὲν ἐγγύ-   
 θεν ἐϕιέναι τῷ λαγῷ, ὡς τῆς τε ὄψεως αὐτὴν ἐμπίπλασθαι

25.2.1

καὶ ἐγγὺς ὁρῶσαν μετ' ἐλπίδος ἀγαθῆς πονεῖν, κύνα δὲ   
 ἄλλην γενναίαν ἐϕιέναι ὕστερον, ὡς μὴ ἐπὶ πολὺ κακο-   
 παθῆσαι τὴν σκύλακα μηδὲ ἀπαγορεῦσαι ὑπὸ καμάτου.   
 ἣ δὲ θαμινὰ καὶ εὐμαρῶς ἐξελίσσουσα τὸν λαγὼ παρα-   
 δώσει τῇ σκύλακι. ἑλοῦσαν δὲ ἐᾶν σπαράξαι τοῖς ὀδοῦ-

25.3.1

σιν, ἔστε κατακανεῖν. ἐπειδὰν δὲ ἐξάγεσθαι ἤδη ὥραν   
 ἔχῃ, πρῶτα μὲν τὰς ὁδοὺς βαδίζειν, ὅσαι τραχεῖαι αὐτῶν·   
 ἀγαθὸν γὰρ τὸ μελέτημα ἐς τὸ πῆξαι τοὺς πόδας ταῖς

25.4.1

κυσίν. ἔπειτα ἵστασθαι τὸν ἔχοντα αὐτὴν ἐν χωρίῳ πε-

25.4.2

ριϕανεῖ καὶ ὑπερδεξίῳ, καὶ ϕθάσαντι μὲν τῷ λαγῷ καὶ   
 προλαβόντι οὐχ ὁρῶσαν μὴ ἐϕιέναι· τοῦτο γάρ τοι περὶ   
 τῶν εἰς ἰχνείαν ἀσκουμένων κυνῶν παραινεῖ ὁ Ξενοϕῶν

25.5.1

ἐκεῖνος. κύνα δὲ ὠκεῖαν εἰ μὴ ὁρῶσαν ἐπιλύσειας, πλά-   
 ζεται καὶ σκιρτᾷ καὶ ἔκϕρων γίγνεται καὶ ἀνασοβεῖται.

25.6.1

καὶ τοίνυν εἴ ποτε διαϕύγοι αὐτὴν τελεωθεῖσαν ἤδη ὁ   
 λαγώς, οὐκ ἀτρέμα ἔχει ἑαυτὴν οὐδὲ ἐπὶ τὸν κυναγωγὸν   
 ἐπάνεισιν οὐδὲ ἀνακαλοῦντος ὑπακούει, ἀλλ' ὑπὸ μελέ-   
 της τοῦ θεῖν ἐπὶ μηδενὶ εἰκῇ πλάζεται, καὶ μαινομένῃ

25.7.1

ἔοικεν. ἀλλὰ ἵστασθαι μὲν τὸν ἔχοντα τὴν σκύλακα ἐν   
 χωρίῳ, ὁποῖον ἤδη μοι λέλεκται, κρυπτόμενον οὗ μά-   
 λιστα τεκμήραιτο ἄν τις ὅτι πονούμενος ὁ λαγὼς ὑπο-

25.8.1

κάμψας ἥξει. ἰδόντα δὲ διαπεπονημένον ἐγγύθεν ἐϕιέ-   
 ναι, μὴ κατὰ στόμα μηδὲ ἐκ τοῦ ἐναντίου· ἡ μὲν γὰρ   
 κύων ἐξορμήσασα εὐθὺ ἐξενεχθήσεται, ὁ δὲ λαγὼς ἐξε-   
 λίξας εὐμαρῶς παραμείψει· τὴν δὲ πολὺ ἀπολειϕθῆναι   
 ἀνάγκη καὶ χαλεπῶς ὑποκάμψαι, καθάπερ αἱ τριήρεις   
 εὐθυπλοοῦσαι οὐκ εὐμαρῶς ἐπικάμπτουσιν, εἰ μὴ ἀνε-   
 θείη τὸ πολὺ τῆς εἰρεσίας αὐταῖς πρὶν ἐπιστρέϕεσθαι,

25.9.1

ἀλλὰ ἐάσαντα παραμεῖψαι τὸν λαγὼν ἐκ τοῦ πλαγίου χρὴ   
 ἐϕεῖναι. ἁλόντος δὲ ἐϕομαρτείτω τις σπουδῇ, πρὶν ἐμ-   
 ϕορηθῆναι τοῦ αἵματος τὴν κύνα, οὐκ ἐπειδὴ τὰ κρέα   
 ἄρα περὶ πολλοῦ ποιητέον ἀνδρὶ ἐς κάλλος κυνηγετοῦντι,   
 ἀλλ' ὅτι πονηρὸν μάθημα κυνὶ γενναίᾳ λαγωοῦ ἐσθίειν. καὶ   
 ἤδη πολλαὶ κύνες οὕτω διεϕθάρησαν, ἐπεὶ μακρῷ δρόμῳ   
 ἀσθμαίνουσαι ἐνεπλήσθησαν, ἔπειτα πνιγεῖσαι ἀπώλοντο.

26.1.1

ἄρρενα δὲ μὴ πρόσθεν ἢ διέτη γενόμενον ἐξάγειν ἐπὶ   
 θήραν· πολὺ γάρ τοι ὕστερον τοῖς ἄρρεσιν πήγνυται τὰ

26.2.1

μέλη. καὶ ὁ κίνδυνος οὐ σμικρός, ἀλλὰ πολλοὶ ἤδη πρὶν   
 τελεωθῆναι ἀγωνισάμενοι πρὸ ὥρας ἀπώλοντο, καὶ μά-   
 λιστα δὲ ὅσοι γενναιότατοι· ὑπὸ γὰρ μένους τοσοῦτον

26.3.1

ὅσον δύνανται θέουσιν. τὰ δὲ ἄλλα ὡσαύτως παραϕυ-   
 λάττειν, ὅσα ἐπὶ ταῖς θηλείαις ἤδη μοι λέλεκται ὅπως

26.4.1

πρακτέον. ϕυλάττειν δὲ καὶ ἀπὸ ὀχείας ἐντὸς τῆσδε τῆς   
 ἡλικίας· οὔτε γὰρ ἡ γονή πω αὐτοῖς πέπηγεν, ἀλλά ἐστιν   
 ἐξίτηλος τὸ πολὺ καὶ ἀμαυρά, καθάπερ ἡ τῶν παίδων,   
 αὐτοὶ δὲ διαϕθείρονται πάμπαν, ὡς μηδὲν ἔτι πράτ-   
 τοντα ὕστερον <ἂν> ὀρθῶσαι τὴν ἁμαρτίαν. ἀλλ' ἀπὸ   
 τρίτου μὲν ἔτους ἐϕίεσθαι ἐν ὥρᾳ ἂν εἴη τῇ ξυμμέτρῳ.

27.1.1

ἐϕιέσθωσαν δὲ ὧδε. ϕυλάξαι χρὴ τὴν κύνα, ἐπειδὰν   
 ἀποκαθαρθῇ ἀπὸ τοῦ αἵματος· πρόσθεν δὲ εἰ παραλά-   
 βοιεν τὴν γονήν, τὸ πολὺ οὐ κρατοῦσιν, ἀλλὰ ἐκκλύ-

27.2.1

ζεται ὑπὸ τοῦ αἵματος, καθάπερ ταῖς γυναιξίν. προσ-   
 έχειν δὲ τὸν νοῦν ἐνταῦθα· βραχὺς γὰρ χρόνος διαγί-   
 γνεται, ἐν ᾧ οὐκέτι μὲν ϕέρεται αὐτῇ τὸ αἷμα, ἔτι δὲ   
 ϕυλάττει τὴν ἐπιθυμίαν. ἀγαθὴ δὲ τῇ θηλείᾳ ἡλικία ἡ   
 ἀπὸ διέτους ἐς ἕβδομον ἔτος.

28.1.1

κράτιστον δὲ καθεῖρξαι ἐν ταὐτῷ τὸν ἄρρενα ἅμα τῇ   
 θηλείᾳ, αὐτὸν δὲ ἀϕανῆ εἶναι [ἅμα] ταῖς κυσίν· αἱ γὰρ   
 ἐν τῷ ἐμϕανεῖ ὁμιλίαι οὐ γόνιμοι, εἰ χρὴ πείθεσθαι ἀν-   
 δράσιν κυνηγετικοῖς. ὅσα δὲ τοιαῦτα λάθρᾳ ὑπὸ κυνῶν

28.2.1

ἐσπουδάσθη, ἐπιτυχῆ γίνεσθαι λόγος. μετὰ ταῦτα δὲ   
 ἐξάγειν μὲν ἐπὶ θήραν-ὁ γὰρ περίπατος ἀγαθὸν ἐς   
 ῥώμην ταῖς κυσίν-, ἐϕεῖναι δὲ αὐτὰς λαγωῷ μηκέτι·   
 κίνδυνος γὰρ διαϕθεῖραι ὑπερκαμοῦσαν ἢ ὑπερταθεῖ-

28.3.1

σαν. καὶ τὸν ἄρρενα δὲ μὴ ἐϕιέναι ἐπὶ λαγὼν ὡσαύ-   
 τως, πρὶν ἀπὸ τοῦ καμάτου ἀμπαύσασθαι καὶ ῥωσθῆ-   
 ναι, ἑξήκοντα ἡμερῶν οὐ μεῖον· ἔπειτα ἐϕιέναι ἐς ἀγῶνα   
 οὐδὲν κωλύσει.

29.1.1

κρατίστη δὲ ὥρα ἐς σκυλακείαν ἡ τοῦ ἦρος· εὐκρά-   
 τως γὰρ αὕτη μάλιστα ἔχει κρύους τε καὶ θάλπους. ὡς   
 τὸ μὲν κρύος τοῖς σκυλακίοις οὐκ ἀγαθὸν ἐς ἀνατροϕήν,   
 ἄλλως τε καὶ ἀπορίᾳ γάλακτος· τὸ δὲ καῦμα ταῖς μη-   
 τράσιν χαλεπὸν ἐν τῇ ἀνατροϕῇ· τὸ ϕθινόπωρον δὲ   
 ταύτῃ χεῖρον τοῦ ἦρος, ὅτι χειμὼν ἐπιλαμβάνει τὰ σκυ-   
 λάκια πρὶν παγῆναι.

30.1.1

τεκοῦσαν δὲ εἰ μὲν ἔτι θέλοις ἐπαναλαβεῖν τὴν πρό-   
 σθεν ὠκύτητα, μὴ ἐᾶν ἐκτρέϕειν αὐτὴν ὅτι μὴ ἐς ὅσον   
 ἀποκουϕίσαι τὸ πολὺ τοῦ γάλακτος· εἶτα δὲ ἀϕελόντα   
 ἄλλαις παραδιδόναι κυσὶν ἐπιλεγόμενον γενναίας· τὸ

30.2.1

γὰρ τῶν ἀγεννῶν γάλα οὐ ξύμϕυλον ταῖς γενναίαις. εἰ   
 δὲ μηκέτι ἐς δρόμον ἐπιτηδείως ἔχουσα ϕαίνοιτο ἡ κύων,   
 κράτιστον ἐᾶν ὑπὸ τῇ τεκούσῃ καὶ μὴ ὑποβάλλειν ὑϕ'   
 ἑτέραν κύνα· αἱ γὰρ θεραπεῖαι αἱ ἀλλότριαι, ᾗπερ καὶ   
 <ὁ> Ξενοϕῶν ἐκεῖνος ἀποϕαίνει, οὐκ εἰσὶν αὔξιμοι·   
 τὸ δὲ τῶν μητέρων καὶ τὸ γάλα ἀγαθὸν καὶ τὸ πνεῦμα.

31.1.1

καὶ ὁπόταν δὲ ἤδη πλανᾶται τὰ σκυλάκια, ὀρθῶς ξυμ-   
 βουλεύει ὅτι χρὴ γάλακτι ἀνατρέϕειν αὐτά, καὶ ὅτι αἱ   
 βαρεῖαι πλησμοναὶ τά τε σκέλη αὐτοῖς διαστρέϕουσιν

31.2.1

καὶ τοῖς σώμασιν νόσους ἐμβάλλουσιν. καὶ τὰ ὀνόματα   
 δὲ ὅτι βραχέα καὶ εὐανάκλητα θετέον ταῖς κυσίν, καὶ   
 τοῦτο χρὴ πείθεσθαι αὐτῷ. καὶ ὅσα ἀναγέγραϕεν ὀνό-   
 ματα, τὰ μὲν εὑρὼν τὰ δὲ καὶ αὐτὸς ποιήσας, δεξιῶς

31.3.1

ἀναγέγραϕεν. εἰ δὲ μήπω ἐθέλοις σκυλακεῦσαι, ϕυλάτ-   
 τειν ὡς ἀνυστὸν ἐπιμελέστατα τὰς κύνας, ἐπειδὰν τῇ   
 ἀνάγκῃ ταύτῃ ἔχωνται· ἀποπαυσαμέναις δὲ οἱ μαστοὶ   
 σϕριγῶσιν καὶ ὑποπίμπλανται γάλακτος, καὶ τείνεται

31.4.1

τὰ ὑπὸ τῇ γαστρί. καὶ ἔστιν τηνικαῦτα οὐκ ἀσϕαλὲς   
 ἐπιλύειν κύνα ἐπὶ λαγών· ῥήγνυνται γὰρ αὐταῖς αἱ λα-   
 γόνες. ὥστε οὐδὲ ἐς τὸ σκιρτῆσαι χρὴ λύειν αὐτὰς ἅμα   
 ἑτέρᾳ κυνί· ἁμιλλώμεναι γὰρ ἔστιν ὅτε καὶ ὑπὲρ δύνα-

31.5.1

μιν ξυνταθεῖσαι ἐς ἴσον κίνδυνον καθίστανται. ἀλλὰ   
 κράτιστον περιμεῖναι, ἔστε χαλάσαι αὐταῖς τοὺς μαστούς.   
 τεκμήριον δὲ ὅτι ἤδη ἀσϕαλές, ἐπειδὰν αἱ τρίχες ἀπορ-   
 ρέωσιν ἀθρόαι ἐπαϕωμένῳ· τότε γὰρ λύονται, ἐμοὶ δοκεῖ,   
 ἀπὸ τῆς ἀνάγκης τῆς πρόσθεν καὶ παρίστανται ἤδη ἐς   
 δρόμον.

32.1.1

κύων θήλεια μὲν ὠκυτέρα ἄρρενος, ἄρρην δὲ θηλείας   
 διαπονεῖσθαι ἀμείνων. καὶ ὅτι δι' ἔτους θεῖ, πολλῷ τινι   
 ἐντιμότερον τὸ κτῆμα· καὶ ὅτι θήλειαι μὲν πολλαὶ ἀγα-   
 θαί, ἄρρενος δὲ γενναίου ἐπιτυχεῖν οὐκ εὐμαρές, καὶ

32.2.1

ταύτῃ ἐντιμότερον. καὶ ὅτι αἱ θήλειαι μὲν ἀγαπητὸν εἰ   
 καὶ ἐς πέμπτον ἔτος διαϕυλάξειαν τὸ ὠκύ, ἄρρενες δὲ   
 καὶ ἐς δέκατον διαϕυλάττουσιν. ὥστε μέγα μοι δοκεῖ τὸ   
 κτῆμα ἄρρην κύων τῇ ἀληθείᾳ γενναῖος καὶ οὐκ ἄνευ   
 θεῶν του εὐμενείας παραγίγνεσθαι ἀνδρὶ κυνηγετικῷ.

33.1.1

ἀλλὰ χρὴ θύειν ’Αρτέμιδι ’Αγροτέρᾳ ἐπὶ τῷδε τῷ κτή-   
 ματι· θύειν δὲ χρὴ καὶ ἐπὶ θήρᾳ εὖ πράξαντα, καὶ ἀνα-   
 τιθέναι ἀπαρχὰς τῶν ἁλισκομένων τῇ θεῷ, †γε ἀποκα-   
 θαίρειν τὰς κύνας καὶ τοὺς κυνηγέτας, κατὰ τὰ πάτρια,   
 ὡς νόμος.

34.1.1

Κελτῶν δὲ ἔστιν οἷς νόμος καὶ ἐνιαύσια θύειν τῇ   
 ’Αρτέμιδι, οἳ δὲ καὶ θησαυρὸν ἀποδεικνύουσιν τῇ θεῷ.   
 καὶ ἐπὶ μὲν λαγωῷ ἁλόντι δύ' ὀβολὼ ἐμβάλλουσιν ἐς   
 τὸν θησαυρόν, ἐπὶ δὲ ἀλώπεκι δραχμήν, ὅτι ἐπίβουλον   
 τὸ χρῆμα καὶ τοὺς λαγὼς διαϕθείρει· τούτου ἕνεκα   
 πλεῖον ἐμβάλλουσιν, ὡς ἐπὶ πολεμίῳ ἁλόντι. ἐπὶ δὲ δορ-   
 κάδι τέσσαρας δραχμάς, ὅτι μέγα τὸ ζῷον καὶ ἡ θήρα

34.2.1

ἐντιμοτέρα. περιελθόντος δὲ τοῦ ἔτους ὁπόταν <τὰ> γενέ-   
 θλια ἥκῃ τῆς ’Αρτέμιδος, ἀνοίγνυται μὲν ὁ θησαυρός, ἀπὸ   
 δὲ τοῦ συλλεχθέντος ἱερεῖον ὠνοῦνται, οἳ μὲν οἶν, οἳ

34.3.1

δὲ αἶγα, οἳ δὲ μόσχον, εἰ οὕτω προχωροίη. θύσαντες   
 δὲ καὶ τῶν ἱερείων ἀπαρξάμενοι τῇ ’Αγροτέρᾳ, ὡς ἑκά-   
 στοις νόμος, εὐωχοῦνται αὐτοί τε καὶ αἱ κύνες. τὰς   
 κύνας δὲ καὶ στεϕανοῦσιν ἐν τῇδε τῇ ἡμέρᾳ, ὡς δῆλον   
 εἶναι διότι ἐπ' αὐταῖς ἑορτάζουσιν.

35.1.1

καὶ ἐγὼ ἅμα τοῖς συνθήροις ἕπομαι τῷ Κελτῶν νόμῳ,   
 καὶ ἀποϕαίνω ὡς οὐδὲν ἄνευ θεῶν γιγνόμενον ἀνθρώ-

35.2.1

ποις ἐς ἀγαθὸν ἀποτελευτᾷ. ἀλλὰ καὶ ὅσοι ναυτίλλονται   
 ἀπὸ θεῶν ἄρχονται, ὅσοις γε τοῦ σῴζεσθαι μέλει, καὶ

35.2.3

ἀνασωθέντες χαριστήρια θύουσιν τοῖς θεοῖς τοῖς θα-   
 λαττίοις, Ποσειδῶνι καὶ ’Αμϕιτρίτῃ καὶ Νηρηίσιν. καὶ   
 ὅσοι τὴν γῆν ἐργάζονται, Δήμητρι καὶ τῇ παιδὶ αὐτῆς   
 καὶ Διονύσῳ, οἱ δὲ ἀμϕὶ τὰς τέχνας πονούμενοι ’Αθηνᾷ   
 καὶ ‘Ηϕαίστῳ, καὶ οἱ ἀμϕὶ παίδευσιν Μούσαις καὶ ’Απόλ-   
 λωνι Μουσηγέτῃ καὶ Μνημοσύνῃ καὶ ‘Ερμῇ, οἱ δὲ ἀμϕὶ   
 τὰ ἐρωτικὰ ’Αϕροδίτῃ καὶ ῎Ερωτι καὶ Πειθοῖ καὶ Χά-

35.3.1

ρισιν. οὕτω τοι καὶ τοὺς ἐπὶ θήρᾳ ἐσπουδακότας οὐ   
 χρὴ ἀμελεῖν τῆς ’Αρτέμιδος τῆς ’Αγροτέρας οὐδὲ ’Απόλ-   
 λωνος οὐδὲ Πανὸς οὐδὲ Νυμϕῶν οὐδὲ ‘Ερμοῦ ’Ενοδίου

35.4.1

καὶ ‘Ηγεμονίου, οὐδὲ ὅσοι ἄλλοι ὄρειοι θεοί· εἰ δὲ μή,   
 ἡμιτελῆ ἀποβαίνειν ἀνάγκη τὰ σπουδάσματα. καὶ γὰρ   
 καὶ αἱ κύνες βλάπτονται, καὶ οἱ ἵπποι χωλεύονται, καὶ

36.1.1

οἱ ἄνθρωποι σϕάλλονται. καὶ τοῦτό γε δηλοῖ καὶ ῞Ομη-   
 ρος ἐν τῇ ποιήσει. Τεῦκρον μὲν γὰρ τὸν τοξικώτατον   
 ‘Ελλήνων ἐν τῷ ἀγῶνι οὔ ϕησιν τυχεῖν ὅτι μὴ τῆς μη-   
 ρίνθου, καὶ ταύτην διακόψαι, ἐπειδὴ μὴ ἐπηύξατο τῷ   
 ’Απόλλωνι· Μηριόνην δέ, ἄνδρα οὐ τοξικόν, ἐπευξάμε-   
 νον τῷ ’Απόλλωνι, ἀποπετομένης ἤδη τῆς ὄρνιθος τυ-

36.2.1

χεῖν. καὶ τοὺς ἐκγόνους δὲ τῶν ἐπὶ Θήβας σὺν Πολυ-   
 νείκει στρατευσάντων ἑλεῖν τὰς Θήβας   
 πειθομένους τεράεσσι θεῶν καὶ Ζηνὸς ἀρωγῇ·   
 τοὺς δὲ πατέρας αὐτῶν, οὐδέν τι χείρους ἐκείνων ἐς   
 ἀλκὴν γενομένους, διαϕθαρῆναι ἐν Θήβαις, ὅτι μὴ

36.3.1

ἐπείθοντο τοῖς σημαινομένοις ἀπὸ θεῶν. καὶ τὸν ῞Εκ-   
 τορα οὐ πεισθέντα Πουλυδάμαντι οὐκ ἐῶντι ἐπελαύνειν   
 ταῖς ναυσὶ τῶν ‘Ελλήνων ἐπὶ τῷ δράκοντι <τῷ> κατα-   
 βληθέντι πρὸς τοῦ ἀετοῦ, ὡς οὐ ξὺν κόσμῳ ἐπανελευ-   
 σομένους, ὀλίγον ὕστερον ἔργῳ ἀναδιδαχθῆναι ὡς οὐκ

36.4.1

ἀγαθὸν ἀπειθεῖν τῷ θείῳ. τούτοις χρὴ πειθομένους, κα-   
 θάπερ ἐπ' ἄλλῳ τῳ ἔργῳ, οὕτω δὲ καὶ ἐπὶ θήρᾳ ἄρχε-   
 σθαί τε ἀπὸ θεῶν καὶ χαριστήρια θύειν εὖ πράξαντας   
 καὶ σπένδειν καὶ εὐϕημεῖν καὶ στεϕανοῦν καὶ ὑμνεῖν   
 καὶ ἀπαρχὰς τῶν ἁλισκομένων ἀνατιθέναι, οὐ μεῖον ἢ   
 ἐπὶ νίκῃ πολέμου ἀκροθίνια.